**DAN MOLA**

**Četvrtak. 23. listopada 2015. u 18:02**

**Predavaonica A2**

*Kemijski odsjek Prirodoslovno-matematičkog fakulteta*

*Sveučilište u Zagrebu*

23. listopada ove godine se po treći puta na Kemijskom odsjeku PMF-a održava *Dan mola* na temu brojnosti tvari i Avogadrove konstante s početkom točno u 6:02:21:41 sati poslijepodne (18 sati 2 minute 21 sekunda i 41 stotinka).

Popularno predavanje održat će **doc. dr. sc. Nenad Judaš** u zgradi Kemijskog odsjeka PMF-a na Horvatovcu 102a u predavaonici A2.

Mol je jedna od sedam osnovnih mjernih jedinica Međunarodnog sustava (SI). Definicija je usvojena još 1971. godine i glasi:

*Mol je količina tvari (ili množina jedinki) onog sustava koji sadržava onoliko jedinki*

*koliko ima atoma u 12 g ugljikova izotopa 12C.*

Jedan mol neke tvari sadrži Avogadrov broj, odnosno 6,022 141 29(27)×1023 jedinki (atoma ili molekula) te tvari. Jedan mol različitih tvari ima različitu masu, primjerice 1 mol molekula kisika približno ima masu 32 grama, 1 mol molekula vode približno 18 grama, 1 mol atoma zlata približno 197 grama, a 1 mol običnih olovki približno ima masu 1000 000 000 000 megatona. Kemičarima je mol važna mjerna jedinica jer pomoću mola izražavaju količinu tvari odnosno množinu čestica u sustavima koje promatraju. Daleko je jednostavnije reći da u epruveti ima 1 mol molekula vode nego 602 trilijarde 214 trilijuna 129 plus-minus 27 bilijardi molekula vode i tako svaki put.